L 85/28 De Europæiske Fællesskabers Tidende 20. 3. 98 KOMMISSIONENS DIREKTIV 98/17/EF af 11. marts 1998 om ændring af direktiv 92/76/EØF om anerkendelse af beskyttede zoner, som er udsat for særlige plantesundhedsrisici i Fællesskabet (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller plantepro- dukter og mod deres spredning inden for Fællesskabet ()), senest ændret ved Kommissionens direktiv 98/2/EF , særlig artikel 2, stk. 1, litra h), første afsnit, under henvisning til Kommissionens direktiv 92/76/EØF af 6. oktober 1992 om anerkendelse af beskyttede zoner, som er udsat for særlige plantesundhedsrisici i Fælles- skabet (?), senest ændret ved Kommissionens direktiv 96/ 76/EF (?), og ud fra følgende betragtninger: Ved direktiv 92/76/EØF blev bestemte zoner i Frankrig, Irland og Italien foreløbigt anerkendt som »beskyttede zoner« i henseende til visse skadegørere for en periode, der udløber den 31. december 1997; af oplysninger fra Irland og Italien og fra tilsynet med undersøgelserne, som er indsamlet af Kommissionens eksperter, fremgår det, at den foreløbige anerkendelse af de beskyttede zoner for Irland og Italien med hensyn til Erwinia amylovora (Burr.) Winsl. et al. bør forlænges i endnu en begrænset periode, således at de officielle ansvarlige organer i Irland og Italien kan afslutte indsam- lingen af oplysninger om udbredelsen af Erwinia amylovora og fuldføre bestræbelserne på at udrydde denne skadegører i de pågældende lande; af oplysninger fra Frankrig og fra tilsynet med undersø- gelserne, som er indsamlet af Kommissionens eksperter, fremgår det, at den foreløbige anerkendelse af den beskyt- tede zone for Frankrig med hensyn til Beet necrotic yellow vein virus bør ændres til en »permanent« status og forlænges til efter den 31. december 1997; de i dette direktiv fastsatte foranstaltninger er i overens- stemmelse med udtalelse fra Den Stående Komité for Plantesundhed — UDSTEDT FØLGENDE DIREKTIV: Artikel 1 I artikel 1, første afsnit, i direktiv 92/76/EØF foretages følgende ændringer: a) Teksten »når det gælder litra b), punkt 2, for Irland og regionen Apulia i Italien, anerkendes de nævnte zoner indtil den 31. december 1997« ændres til »når det gælder litra b), punkt 2, for Irland og regionen Apulia i Italien, anerkendes de nævnte zoner indtil den 31. december 1998«, og b) teksten »og for Frankrigs vedkommende anerkendes zonen indtil den 31. december 1997« udgår. Artikel 2 1. Medlemsstaterne sætter de nødvendige love og admi- nistrative bestemmelser i kraft for at efterkomme dette direktiv med virkning fra 15. marts 1998. De underretter straks Kommissionen herom. Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne. 2. Medlemsstaterne meddeler straks Kommissionen de nationale retsforskrifter, som de udsteder på det område, der er omfattet af dette direktiv. Kommissionen under- retter de øvrige medlemsstater herom. Artikel 3 Dette direktiv træder i kraft dagen efter offentliggørelsen i De Europæiske Fællesskabers Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 11. marts 1998. På Kommissionens vegne Franz FISCHLER Medlem af Kommissionen 1 ()) EFT L 26 af 31. 1. 1977, s. 20. (?) EFT L 15 af 21. 1. 1998, s. 34. (?) EFT L 305 af 21. 10. 1992, s. 12. () EFT L 317 af 6. 12. 1996, s. 20.